PATVIRTINTA
Ukmergės švietimo pagalbos tarnybos direktoriaus 2023 m. birželio 14 d.
įsakymu Nr. 1-137


UKMERGĖS RAJONO SAVIVALDYBĖS NEFORMALIOJO SUAUGUSIŲJŲ ŠVIETIMO IR TĘSTINIO MOKYMOSI PROGRAMŲ FINANSAVIMO IR ATRANKOS
KONKURSO TVARKOS APRAŠAS

I SKYRIUS BENDROSIOS NUOSTATOS

1. Ukmergės rajono savivaldybės neformaliojo suaugusiųjų švietimo ir tęstinio mokymosi programų finansavimo ir atrankos konkurso tvarkos aprašas (toliau – Aprašas) nustato Ukmergės rajono savivaldybės biudžeto (toliau – Savivaldybės biudžetas) lėšų skyrimo mokymuisi pagal neformaliojo suaugusiųjų švietimo ir tęstinio mokymosi programas (toliau – Programos) tvarką, Programų vertinimo kriterijus, Programų atrankos sąlygas, Programų finansavimą, lėšų naudojimą ir atsiskaitymą už jų naudojimą.
2. Programoms vykdyti skirtas savivaldybės biudžeto lėšas administruoja Ukmergės švietimo pagalbos tarnyba.
3. Apraše vartojamos sąvokos atitinka Lietuvos Respublikos švietimo įstatyme (toliau – Švietimo įstatymas), Lietuvos Respublikos neformaliojo suaugusiųjų švietimo ir tęstinio mokymosi įstatyme (toliau – Neformaliojo suaugusiųjų švietimo ir tęstinio mokymosi įstatymas) vartojamas sąvokas.
4. Informacija apie konkursą, jo laimėtojus ir skiriamas lėšas skelbiama savivaldybės ir Ukmergės švietimo pagalbos tarnybos tinklapiuose: www.ukmerge.lt, www.usc.lt.

II SKYRIUS
NEFORMALIOJO SUAUGUSIŲJŲ ŠVIETIMO IR TĘSTINIO MOKYMOSI SAVIVALDYBĖJE TIKSLAS, UŽDAVINIAI IR PRIORITETAI

5. Neformaliojo suaugusiųjų švietimo ir tęstinio mokymosi Savivaldybėje konkurso tikslas – plėtoti neformaliojo švietimo paslaugų prieinamumą, skatinti Savivaldybės suaugusiųjų švietimo teikėjų bendradarbiavimą.
6. Konkurso uždaviniai:
6.1. Sudaryti sąlygas rajono gyventojams tobulinti bendrąsias kompetencijas;
6.2. Skatinti bendruomenės iniciatyvas;
6.3. Stiprinti NSŠ paslaugas teikiančių institucijų partnerystę ir bendradarbiavimą.
7. Savivaldybės nustatyti šie neformaliojo suaugusiųjų švietimo ir tęstinio mokymosi veiklos prioritetai:
7.1 Ukmergės Trečiojo amžiaus universiteto veiklos skatinimas ir rėmimas;
7.2 socialinių ir emocinių kompetencijų ugdymas; 
7.3 darbo rinkai aktualių kompetencijų ugdymas;
7.4 sveikatingumo skatinimas;
7.5 neformaliojo suaugusiųjų švietimo paslaugas teikiančių institucijų  partnerystės ir bendradarbiavimo stiprinimas.

III SKYRIUS PROGRAMŲ ATRANKOS SĄLYGOS

8. Programos trukmė turi būti ne trumpesnė kaip 8 akademinės valandos. Programos baigiamos vykdyti iki kalendorinių metų pabaigos.
9. Minimalus besimokančių suaugusiųjų skaičius grupėje – 15.

10. Programos dalyviais gali būti tik Ukmergės rajono savivaldybės gyventojai.
11. Paraiškas konkursui gali teikti teisės aktų nustatyta tvarka Ukmergės rajone įregistruoti juridiniai asmenys.
12. Neformaliojo suaugusiųjų švietimo programų ir tęstinio mokymo teikėjas (toliau – Teikėjas), Ukmergės švietimo pagalbos tarnybai paskelbus konkursą, pateikia:
12.1. Paraišką neformaliojo suaugusiųjų švietimo ar tęstinio mokymosi programų atrankos konkursui (toliau – Paraiška; 1 priedas). Teikėjas gali teikti ne daugiau kaip dvi Paraiškas pagal skirtingus prioritetus. Nustačius, kad vienas ir tas pats pareiškėjas dalyvauja daugiau nei dvejose Paraiškose, visos su juo susijusios paraiškos laikomos netinkamomis ir nenagrinėjamos.
11.2 Teikėjas Paraišką užklijuotame voke iki Konkurso skelbimo metu nurodytos datos, teikia Konkurso organizatoriui adresu: Ukmergės švietimo pagalbos tarnyba, Klaipėdos g. 17, Ukmergė 20131, Lietuva, nurodęs „Paraiška Ukmergės rajono neformaliojo suaugusiųjų švietimo ir tęstinio mokymosi programų konkursui“, naudojantis registruoto pašto, kurjerių teikiamomis paslaugomis arba asmeniškai iki termino, kuris nurodytas konkurso paskelbimo metu.
11.3. Dokumentus, kurie patvirtina, kad Teikėjas turi teisę vykdyti švietimo veiklą ir turi ne mažesnę nei vienerių metų suaugusiųjų neformaliojo švietimo ir tęstinio mokymosi veiklos patirtį.
13. Ukmergės švietimo pagalbos tarnybos direktorius sudaro Programų paraiškų atrankos ir vertinimo komisiją (toliau – Komisija), kurią sudaro penki nariai.
14. Komisija įvertina pateiktas Paraiškas pagal Paraiškų tinkamumo vertinimo (2 priedas) kriterijus. Atsižvelgdama į Programoms įgyvendinti numatytas lėšas ir įvertinimus, Komisija sudaro siūlomų finansuoti Programų sąrašą.
15. Komisija savo veikloje turi vadovautis skaidrumo, nešališkumo, objektyvumo, teisėtumo principais.
16. Jeigu Komisijos nariams kyla abejonių dėl paraiškoje numatytų išlaidų pagrįstumo, Komisijos nariai argumentuotai gali siūlyti skirti mažesnę lėšų sumą, nei prašoma paraiškoje.
17. Finansuojamų Programų sąrašas patvirtinamas Ukmergės švietimo pagalbos tarnybos direktoriaus įsakymu.
18. Su atrinktų Programų vykdytojais Ukmergės švietimo pagalbos tarnyba sudaro savivaldybės biudžeto lėšų panaudojimo sutartis.
19. Informaciją apie vykdomą Programą Teikėjai turi skelbti visuomenės informavimo priemonėse.

IV SKYRIUS PROGRAMŲ FINANSAVIMAS

20. Savivaldybės tarybai paskyrus lėšas programoms įgyvendinti, Ukmergės švietimo pagalbos tarnybos direktorius skelbia konkursą programų atrankai.
21. Tinkamomis Programos vykdymo išlaidomis pripažįstamos tik tokios, kurios įvardintos Lietuvos Respublikos švietimo įstatymo 2 straipsnio 13 punkte ir neviršija 500 eurų sumą (penki šimtai):
21.1. Lektorių darbo užmokestis ir su darbo santykiais susiję darbdavio įsipareigojimai, apskaičiuoti Lietuvos Respublikos teisės aktų nustatyta tvarka (užsiimantys individualia veikla pagal pažymą ir kt.);
21.2. Programai vykdyti būtinų kanceliarinių prekių įsigijimas;
21.3. kitos Programos vykdymo ir organizavimo išlaidos, kurios atitinka Lietuvos Respublikos švietimo įstatyme nustatytas mokymo lėšas – tiesiogiai švietimo procesui organizuoti būtinas lėšas.
22. Lėšos negali būti numatytos ir naudojamos:
22.1. ilgalaikiam turtui (baldams, transporto priemonėms, kompiuterinei, medicininei įrangai ir kitam inventoriui įsigyti);
22.2. įsiskolinimams padengti ar investiciniams projektams finansuoti;
22.3. ilgalaikei patalpų nuomai ar išperkamajai nuomai, remontui, rekonstrukcijai ir statybai, patalpų eksploatacijai, darbo užmokesčiui, nesusijusiam su Programos vykdymu;
22.4. paraiškos ir programos parengimo išlaidoms padengti.

V SKYRIUS BAIGIAMOSIOS NUOSTATOS

23. Vykdomų Programų kokybė turi atitikti Neformaliojo suaugusiųjų švietimo ir tęstinio mokymosi įstatymo 10 straipsnio nuostatas.
24. Programoms finansuoti gali būti naudojamos savivaldybės biudžeto ir kitos lėšos teisės aktų nustatyta tvarka.
25. Programos vykdytojas užtikrina Programos vykdymo kokybę ir skirtų lėšų naudojimą pagal tikslinę paskirtį. Ne pagal paskirtį panaudotos lėšos privalo būti grąžinamos į Ukmergės švietimo pagalbos tarnybos sąskaitą. Ne laiku ar netinkamai atsiskaičius už praeitus metus juridinis ar fizinis asmuo netenka teisės dalyvauti konkurse.
26. Teikėjai atsiskaitydami už biudžeto lėšų panaudojimą, Ukmergės švietimo pagalbos tarnybai pateikia:
25.1 finansinės atskaitomybės formą Nr. 2 iki gruodžio 15 dienos. Pirminiai buhalterinės apskaitos dokumentai, pagrindžiantys biudžeto lėšų naudojimą, saugomi pas programos vykdytoją;
25.2. savivaldybės biudžeto lėšų panaudojimą pagrindžiančių buhalterinės apskaitos dokumentų suvestinę (pagal Savivaldybės administracijos direktoriaus 2012 m. vasario 28 d. įsakymu Nr.13-213 patvirtintą formą);
25.3. Veiklos ataskaitą bei dalyvių sąrašus pagal pateiktą formą (3priedas).
27. Programų įgyvendinimo finansinę priežiūrą ir kontrolę vykdo Ukmergės švietimo pagalbos tarnyba.
28. Programos skelbiamos vykdytojo ar Programas atrenkančios institucijos interneto svetainėse, siekiant didinti informacijos mokymuisi visą gyvenimą prieinamumą ir skatinti teigiamus šios srities pokyčius.
29. Ginčai, kylantys dėl paraiškos vertinimo rezultatų ar lėšų skyrimo, naudojimo ir atsiskaitymo, sprendžiami Lietuvos Respublikos teisės aktų nustatyta tvarka.


